บรรยากาศการให้บริการตรวจคัดกรองผู้เข้าร่วมงานพิธีวางศิลาฤกษ์แท่นฐาน พระบรมราชานุสาวรีย์รัชกาลที่ 9
บรรยากาศการตรวจคัดกรองให้กับประชาชน ที่จะเดินทางมาร่วมพิธีวางศิลาฤกษ์แท่นฐานพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ จุดตรวจกรมทางหลวง ถนนศรีอยุธยา ช่วงเช้านี้ เป็นไปด้วยความเรียบร้อยเมื่อมาถึงจุดคัดกรอง เจ้าหน้าที่จะให้สแกน QR code เพื่อลงทะเบียนตรวจในระบบ ICN-Tracking จากนั้นจะได้รับอุปกรณ์เพื่อใช้ในการตรวจ swab ที่รถเก็บตัวอย่างชีวนิรภัยพระราชทาน ซึ่งจัดบริการไว้จำนวน 10 คัน พร้อมด้วยรถวิเคราะห์ผลด่วนพิเศษพระราชทานอีก 1 คัน เมื่อได้รับผลการตรวจคัดกรองโควิด-19 แล้ว ขั้นตอนสุดท้ายจะเป็นการตรวจอัตลักษณ์บุคคล จากนั้นเจ้าหน้าที่ได้จัดจุดพักคอยเพื่อให้บริการรถรับส่งประชาชนจากจุดตรวจคัดกรองไปยังอุทยานเฉลิมพระเกียรติฯในส่วนของจุดคัดกรองโรงเรียนราชวินิตมัธยม บรรยากาศมีความคึกคักมากกว่า มีประชาชนทยอยเข้ารับการตรวจคัดกรองเพื่อเข้าร่วมงานอย่างไม่ขาดสาย ด้านนางรัตนาภรณ์ อังคณาวิศัลย์ หนึ่งในประชาชนผู้มาร่วมงาน กล่าวด้วยความรู้สึกตื้นตันและสำนึกในพระมหากรุณาธิคุณของพระบาทสมเด็จพระบรมชนกาธิเบศรฯ และจะขอจงรักภักดีตลอดไปสำหรับประชาชนผู้ที่เดินทางด้วยรถส่วนตัว สามารถนำรถไปจอดได้ที่ กระทรวงการพัฒนาสังคมและความมั่นคงของมนุษย์และที่สโมสรกองทัพบก โดยจะมีรถชัตเทิลบัสบริการมายังบริเวณงาน